Alle brukere av det automatiske transportanlegget skal ha en tilfredsstillende opplæring i bruk av anlegget, samt tilhørende sikkerhetsfunksjoner i de områdene de normalt skal betjene. Avdelingene er selv ansvarlig for at slik opplæring blir gitt – men Transportteknisk seksjon kan kontaktes både for å gi/bistå selve opplæringen og/eller skaffe til veie aktuelt og relevant informasjonsmateriell.

Formål Målgruppe Ansvar Definisjoner Beskrivelse

Formål

Sikre en forsvarlig drift og bruk av det automatiske transportanlegget ved HUS. Denne prosedyre kommer således til anvendelse ved opplæring av transportanleggets daglige brukere slik at disse kan betjene anlegget på en effektiv og sikker måte.

Til toppen

Målgruppe

Alle brukere av det automatiske transportanlegget.

Til toppen

Ansvar

Leder ved Transportteknisk seksjon har ansvaret for å utarbeide, vedlikeholde og trykke opplæringsmateriell, samt utarbeide og vedlikeholde plakat/oppslag på terminaler.

De respektive brukeravdelingene har selv ansvaret for at egne ansatte har tilstrekkelig kunnskap om anlegget og tilstøtende områder. Opplæring kan man enten besørge selv eller innhente bistand fra Transportteknisk seksjon.

Avdelingene har videre ansvar for at sjekkliste i forbindelse med opplæring signeres og returneres Transportteknisk seksjon, samt for å varsle når det er behov for flere opplæringshefter.

Til toppen

Definisjoner

Ingen

Til toppen

Beskrivelse

5.1 Generelt

Det automatiske Transportanlegget er en viktig transportør av varer fra/til ulike avdelinger ved sykehuset. For å få en tilfredsstillende og sikker bruk av anlegget må brukerne både vite hvordan anlegget fungerer, hvordan man skal forholde seg, hva som kan gå galt og ikke minst - kunne melde fra om feil og mangler.

Transportteknisk seksjon har derfor utarbeidet et sett opplæringshefter for personell som daglig er i kontakt med det automatiske transportanlegget.

5.2 Opplæring
Opplæringen skal generelt inneholde følgende:

Grunnleggende innføring i transportanleggets funksjon og virkemåte, inkl. forsendelse og mottak, fremføring av containere på materull, shuttler, knutepunktets funksjon m.m.

Kontroll av container før utsendelse

Sendeplaner, inkl. tidspunkt med mye trafikk og viktigheten av å ta unna containere

Brukerfeil, innføring i typiske brukerfeil og konsekvenser av disse

Fremgangsmåte ved savnet/feilsendt container

Nødstopp, funksjon og bruksområder

Varsling av feil og mangler

5.2.1 Utvidet opplæring

For enkelte brukere av anlegget kan det være påkrevd med en utvidet og mer omfattende opplæring.

Dette gjelder spesielt for brukere ved Miljøhallen, samt brukere ved terminal 81, 92 og 93 - men også ovenfor andre brukere kan dette være aktuelt. Forholdet bør diskuteres med bruker i forkant av opplæring.

Forhold som kan være aktuelle i så måte, kan eksempelvis være:

Rulleporter, funksjon og virkemåte

Rømningsveier i området

Sikkerhetssystemer i området

Faremomenter i området

Ferdsel i tunnelsystemet generelt

5.3 Dokumentbehandling

Utfylte og signerte sjekklister ”Sikkerhetsopplæring brukere - transportanlegget” skal oversendes leder Transportteknisk seksjon for arkivering.

5.4 Avviksbehandling

Alle avvik og/eller uhell skal rapporteres umiddelbart til leder ved Transportteknisk seksjon.

Til toppen

Kryssreferanser

1.8.7-02	Transportanlegget - Retningslinjer for sending og mottak
6.3.8.1-03	Transportanlegget - Arbeid og ferdsel i tunnelsystemet
6.3.8.1-27	Sikkerhetsopplæring brukere - transportanlegget
6.3.8.1.1-01	Transportanlegget - Opplæring av brukere ved Miljøhallen

Eksterne referanser